Dmitri Aleksandrovitš Romanov

**Dmitri Aleksandrovitš Romanov** (15. elokuuta 1901 Hatsinan palatsi, Venäjän keisarikunta  – 7. heinäkuuta 1980 Lontoo, Yhdistynyt kuningaskunta) oli venäläissyntyinen ruhtinas. 

## Suku
Hän oli suuriruhtinas Aleksandr Mihailovitš Romanovin ja suuriruhtinatar Ksenia Aleksandrovna Romanovan poika. Dmitrillä oli vanhempi sisar Irina sekä vanhempi veli Andrei, Fjodor ja Nikita sekä kaksi nuorempaa veljeä Rostislav ja Vasili. Dmitrin äidinisä oli keisari Aleksanteri III, ja isän puolelta hän oli keisari Nikolai I:n pojan Mihailin pojanpoika, koska vanhemmat olivat pikkuserkkuja. Hänen arvonimensä oli Aleksanteri III:n vuonna 1885 antaman säädöksen mukaan Keisarillisen veren ruhtinas eikä suuriruhtinas. 

Dmitri Aleksandrovitšin isovanhempia olivat keisari Aleksanteri III ja keisarinna Maria Fjodorovna, ja Venäjän viimeinen keisari Nikolai II oli hänen setänsä. 

Dmitrin perhe vietti paljon aikaa Etelä-Ranskassa ja Biarritzissa vuoden 1906 jälkeen, koska hänen isänsä suuriruhtinas Aleksandr oli riidoissa Nikolai II:n kanssa tämän poliittisten päätösten takia. 

## Maanpako
Venäjän vallankumouksen aikana vuonna 1917 Dmitrin perhe vangittiin Krimillä ja heidät vangittiin isoäitinsä ja eräiden muiden Romanov-suvun jäsenten kanssa suuriruhtinas Pjotr Nikolajevtšin Dulberin palatsiin Jaltalle.

Dmitri pakeni äitinsä ja sisarustensa sekä muun 50 Romanov-suvun jäsenen kuten leskikeisarinna Maria Fjodorovnan, suuriruhtinaat Nikolai Nikolajevitš ja Pjotr Nikolajevitš puolisoineen ja lapsineen, Feliks Jusupov ja sisar Irina Jusupova perheineen sekä heidän seuralaistensa 11. huhtikuuta 1919 Venäjältä Maria Fjodorovnan sisaren, kuningatar Alexandran puolison kuningas Yrjö V:n lähettämällä brittiläisellä sotalaiva *[[HMS Marlborough (1912)|HMS Marlborough]]*’lla Jaltalta Mustanmeren yli Maltalle, ja sieltä yhdeksän kuukauden jälkeen edelleen äitinsä Ksenia Aleksandrovnan kanssa Englantiin.

Maanpakonsa aikana hän asui Isossa-Britanniassa ja Ranskassa. 1920-luvulla hän työskenteli arvopaperivälittäjänä Manhattanilla Yhdysvalloissa. 1930-luvulla hän toimi hetken aikaa Coco Chanelin muotiliikkeen johtajana Biarritzissa, missä hän tapasi tulevan ensimmäisen vaimonsa, kreivitär Marina Sergejevna Golenitševa-Kutuzovan, joka työskenteli mallina Chanel-muotitalossa. Samaan aikaan hän oli monarkisti emigranteista koostuvan Nuorten venäläisten puolueen (Mladorossy) jäsen, joilla oli  mneuvostomyönteisiä näkemyksiä ja tuki serkkuaan ruhtinas Vladimir Kirillovitšia.

Toisen maailmansodan aikana hän toimi Britannian kuninkaallisen laivaston vapaaehtoisreservin komentajaluutnanttina ja osallistui Dunkerquen taistelun jälkeiseen Dynamo-operaatioon.

Sodan jälkeen hänestä tuli Pariisin Travellers' Clubin sihteeri. 1950-luvulla hän oli viskiyrityksen myyntiedustaja Euroopassa ja oli mukana myös viininvalmistuksessa.  

Sen jälkeen kun Romanov-suvun jäsenyhdistys perustettiin vuonna 1979, ruhtinas Dmitri Aleksandrovitš valittiin sen ensimmäiseksi puheenjohtajaksi 9. kesäkuuta 1979, ja toimi tässä tehtävässä kuolemaansa asti. Hänen toisen avioliitonsa jälkeen Sheila Chisholmin kanssa pariskunta asui rauhallisesti Belgraviassa, Lontoon kaupunginosassa. 

Ruhtinas Dmitri Aleksandrovitš Romanov kuoli 78-vuotiaana heinäkuussa 1980 Lontoossa syöpään. Hänet on haudattu Gunnersburyn hautausmaalle, Kensingtoniin. 

## Avioliitot ja jälkeläiset
Ruhtinas Dmitri oli naimisissa kahdesti. 

# Ensimmäinen avioliitto 1931–1947 venäläissyntyisen kreivitär Marina Sergejevna Golenistševa-Kutuzovan (1912–1969) kanssa. 

Heille syntyi lapsi:

* ruhtinatar Nadežda Romanov (1939–2002), avioitui 1952 tohtori Anthony-Bryan Allenin (s. 1931) kanssa. He erosivat vuonna 1976. Tästä avioliitosta syntyi kolme tytärtä: - Penelope-Judice Allen (s. 1953), meni naimisiin 1981 ruhtinas Emmanuel Emmanuilovitš Golitsynin (s. 1951) kanssa, tästä avioliitossa syntyi kaksi lasta: 

* ruhtinatar Victoria Emmanuilovna Golitsyna (s. 1985), meni naimisiin 2011 Robert Harold Hansonin (s. 1978) kanssa

* ruhtinas Mihail-Georgi Emmanuilovitš Golitsyn (s. 1993)
- Marina Allen (s. 1955), meni naimisiin 1974 Franklin Daniel Hutsonin (s. 1952) kanssa, tästä avioliitossa syntyi yksi poika:
Ruan Hutson (s. 1981) naimisissa Helle Wukenerin vuonna 2010, heillä on kaksi lasta:
Carter Hutson (s. 2008)  ja Chloe Hutson (s. 2010)

- Alexandra Allen (s. 1958)

2. Toinen avioliitto 1954–1969 Margaret MacKellar Chisholmin (1898–1969) kanssa oli lapseton.

## Lähteet